Diari Oficial de la Generalitat Valenciana


Sumari del DOGV 8300, del 22-05-2018 (2018/4748)

Notificació de la sentència dictada en el judici verbal número 944/2014.
------------------------------------------------------------------------

### Dades del document

Número de DOGV
:   8300

Data del DOGV
:   22-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/4748


Organisme emissor
:   Jutjat de Primera Instància Número 2 de Massamagrell

Tipus de document
:   Edicte

Notificació de la sentència dictada en el judici verbal número 944/2014. [2018/4748]  
Procediment: judici verbal número 944/2014.  
De: Fast Eurocafe, SA.  
Procuradora: María Fe Subirón Sánchez.  
Contra: Saumarina, SL, i Eduardo Marco Osma.  
En aquest procediment de judici verbal número 944/2014 seguit a instàncies de Fast Eurocafe, SA, contra Saumarina, s'ha dictat sentència, que té l??encapçalament i la dispositiva que, literalment, són com segueix:  
  
«Sentència número 133/2015  
 Massamagrell, 17 de juny de 2015  
Silvia Bassó de Alburquerque, jutgessa titular del Jutjat de Primera Instància i Instrucció número 2 de Massamagrell, he vist aquestes actuacions de judici verbal número 944/2014 seguides a instàncies de Fast Eurocafe, SA, representada pel procurador Mª Fe Subirón Sánchez, contra Saumarina, SL, i Eduardo Marco Osma, en rebel·lia processal, i dicte sentència, amb base als següents,   
Dispositiva  
Estime la demanda interposada per Fast Eurocafe, SA, representada pel procurador Mª Fe Subirón Sánchez contra Saumarina, SL, i Eduardo Marco Osma, en rebel·lia processal, i en conseqüència,  
1. Declare resolt el contracte de subministrament subscrit entre Fast Eurocafe, SA, i Saumarina, SL, amb data 3 de maig de 2010, a l'haver resultat incomplit per aquesta última.  
2. Condemne Saumarina, SL, i Eduardo Marco Osma, aquest últim en virtut de l'aval solidari, a abonar solidàriament a Fast Eurocafe, SA, la quantitat de 1.333,85 euros (tres mil tres-cents trenta-tres amb huitanta-cinc cèntims) a què ascendeix la part proporcional de la prima entregada i no consumida corresponent als quilos pendents de consum sobre el total dels compromesos, més els interessos legals des de la data de presentació de la demanda, 24 de setembre de 2014.  
  
3. Condemne Saumarina, SL, i Eduardo Marco Osma, a abonar solidàriament a l'actora la quantitat de 2.644,35 euros (dos mil sis-cents quaranta-quatre amb trenta-cinc cèntims), corresponent a la clàusula penal pactada, més els interessos legals des de la data de presentació de la demanda, 24 de setembre de 2014.  
4. Condemne Saumarina, SL, i Eduardo Marco Osma, al pagament de les costes causades en aquest procediment.  
Notifiqueu aquesta resolució a les parts, amb la indicació que en contra es pot interposar davant d'aquest jutjat recurs d'apel·lació davant de l'Audiència Provincial de València, en el termini de 20 dies següents a la data de la seua notificació.  
Així, aquesta és la meua sentència, que pronuncie, mane i firme.»  
  
Atés que el demandat, Saumarina, SL, i Eduardo Marco Osma, es troba en parador ignorat, expedisc aquest edicte a fi que li valga de notificació de forma deguda.  
  
Massamagrell, 1 de setembre de 2017.- La lletrada de l'Administració de justícia: Rosa María Parra Mora.